alibayram/wikipedia-40-langs huggingface dataset:
برج بيزا

برج پيزا المايل (طليانى: Torre pendente di Pisa \تورى پندينتى دى پيزا\)، برج فى مدينة پيزا فى ولاية توسكانا فى ايطاليا بني فى الاصل ليكون برج جرس لكاتدرائية پيزا. يطل البرج على ساحة اسمها ساحة المعجزات. بدأ بناء البرج فى 9 اغسطس 1173.

المبنى 
البرج بيتكون من ثمانية ادوار مبنيه من الرخام الاصلي النضيف المستورد وتم بناؤه على الطراز الرومانى بعلو 5405 متر و مبنى داخله سلم يتكون من 300 سلمه. اتبنى البرج على تلت مراحل فى فترة بنا خدت بتاع 177 سنه. بعد ما بدا البنا مال و عيتقال ان السبب فى كده رخوة و هبوط الارض اللى اتبنى عليها. ظهر الميلان وقت بنا المراحل الاولانيه بعد بنا الدور التالت سنة 1178 لكن المهندسين كملو البنا على اساس نفس الميلان. و فى سنة 1275 و هما بيبنو الدورين الرابع و الخامس حاول المهندسين انهم يحركو مركز تقل البرج عشان يتلافو الميل لكن ما نجحوش فى الموضوع. اتوقفت تكملة البنا لحوالى قرن، و فى سنة 1275 ابتدت تكملة البنا فاتبنت اربع تدوار زياده بزوايه معينه اكمنهم عازو يعدلو الميلان لكن برضه الموضوع مانفعش فاتوقف البنا تانى سنة 1301، و بعدين بنو اخر دور 1372 و اتحط الجرس فيه. فى سنة 1990 اتقفل البرج و اتمنع الناس من دخوله بسبب الخوف من وقوعه علشان ميحصلش مشكله وحد يتعور ولا حاجه

المهندس 
فيه كذا قصه عن شخصية المهندس اللى بنا البرج، بيتقال ان واحد اسمه بونانو پيزانو Bonanno Pisano هو اللى بدا بناه و ده كان فنان بيزى معروف عاش فى القرن الاتناشر مشهور بأعماله الفنيه البرونزيه فى كاتدرائية پيزا، و بعدين كمل البنا بعد فترة توقف طويله جوفانى دى سيمونى Giovanni di Simoneو شطب البنا تومازو دى اندريا پيزانو Tommaso di Andrea Pisano فى القرن اربعتاشر. فى العصر الحديث امر بينيتو موسولينى بعدل البرج فصبو سمنت فى اساساته لكن بدل ما يتعدل غطس اكتر فى الارض.

منع سقوط البرج 
فى يوم 27 فبراير 1964 طلبت الحكومه الايطالية مساعدات لمنع وقوع البرج فاجتمع مهندسين من اماكن مختلفة فى جزر أزوريس لمناقشة طريقة تثبيته و بعد ما أعدت ابحاث و دراسات اتخذ قرار بقفل البرج و منع الزوار من دخوله وكان ذلك فى يناير 1990. و استمرت المحاولات و الجهود لتصحيح وضع البرج و تثبيته، و درس اكثر من طريقه لتثبيت البرج كان منها اقتراح بتزويد 800 طن مترى من الرصاص كثقل مقابل على الطرف العالي، لكن الحل الاخر كان ازالة 38 متر مكعب من الارض من تحت الطرف العالي من قاعدة البرج.

فتح البرج للزوار 
بعد جهود كبيره للتصحيح و التثبيت افتتح البرج للزوار يوم 15 ديسمبر 2001.

المصادر 
 ماهر حسن، المصرى اليوم، مؤسسة المصرى اليوم للصحافة و النشر، عدد 2011، 15 ديسمبر 2009.

ابراج
مبانى
ايطاليا
احمد بهاء الدين

احمد بهاء الدين (11 فبراير 1927 ، اسكندريه - 24 اغسطس 1996) كان صحفى و مفكر مصرى.

اهم اعماله 
 رئيس تحرير جورنال الشعب (واحد من جرانيل الثوره)
 رئيس تحرير جورنال أخبار اليوم مرتين الاولانيه سنة 1961، و التانيه سنة 1962.
 رئيس تحرير مجلة صباح الخير
 رئيس تحرير مجلة اخر ساعة
 رئيس لمؤسسة روزاليوسف
 رئيس لدار الهلال
 رئيس لتحرير جورنال الاهرام
 كاتبً متفرغ فى الاهرام

مصادر

لينكات رانيه 
 

صحفيين مصريين
كتاب مصريين
مفكرين مصريين
اشخاص من محافظه اسيوط
ناس من صدفا
اباتون

اباتون  فى مصر القديمه معناها " حرم " و هى تربة اوزوريس على جزيرة بيجه جنوب الجندل الاول جنب اسوان. فى الحته دى كان ممنوع الكلام عشان الاله اوزوريس ما تتقلقش راحته. كانت الناس اياميها فاكره ان ينبوع من ينابيع النيل الاتنين موجود جنب الجزيره و ان مايته بتجلب الخصب لمصر. اوزوريس كان بعتبر " النيل الكبير اللى بيخلق الحب بفضل المايه اللى فيه.

دين مصرى قديم
ابراهيم بيك

ابراهيم بيك ( اتوفى فى دنقله ، السودان ، 1816 )، من كبار امرا مماليك العصر العثمانلى ، حكم مصر مع مراد بك من سنة 1779 لسنة 1798 . قاوم الفرانسويه اللى هجمو على مصر بقيادة نابوليون بونابارت فى الحمله الفرنسيه. لكن اتغلب فى معركة الصالحيه. هرب على السودان بعد مدبحة المماليك التانيه فى اسنا سنة 1812 و اتوفى فى دنقله.

وفيات 1817
مماليك
تاريخ مصر
حكام مصر
قواد مصر العسكريين
مماليك العصر العثمانلى
الحمله الفرنسيه
مسلمين جورجيين
مسيحيين دخلوا فى الاسلام
ابراهيم فوزى

ابراهيم فوزى ( اتوفى بعد 1898 ) ، قائد عسكرى مصرى اتعين مدير لاقليم بحر الغزال و لمديرية خط الاستواء فى السودان ( 1877 ). راح الخرطوم مع [جوردون] و اتولى قيادة حاميتها و حارب المهديين و انتصر عليهم، لكن لما الخرطوم وقعت فى ايديهم اسروه و سجنوه كذا سنه لغاية ما انقذه الجيش المصرى سنة 1898.

عسكريين مصريين
واصف بطرس غالى

واصف بطرس غالى Wasif Butrus Ghali ، وطنى و وزير مصرى ، اتولد بالفجالة - القاهرة فى 14 أبريل 1878. وهو الابن التانى لبطرس باشا غالى رئيس وزراء مصر (1908-1910)، تعلم فى مدرسة الجزويت بالقاهرة، واخد ليسانس الحقوق من فرنسا سنة 1904، وبعد عودته من باريس عمل بالمحاماة. كان ابرز المقربين لسعد زغلول و شارك فى ثورة 1919 و حكم الانجليز عليه بالاعدام لكن هرب. عينه سعد زغلول وزير للخارجيه فى حكومته سنة 1924 ، و عينه بعد كده مصطفى النحاس برضه وزير للخارجيه و هو اللى مضا على معاهدة 1936. الف كتاب بالفرنساوى عن الفروسيه فى العصور الوسطى. هو عم يوسف بطرس غالى و عم بطرس بطرس غالى.

اوسمه 
 وسام الصليب الاكبر من وسام جوقةالشرف (1939)

لينكات برانيه 

مواليد 1878
وفيات 1958
وزراء خارجيه مصريين
ديبلوماسيين مصريين
قانونيين مصريين
محامين مصريين
سياسيين مصريين
ثورة 1919
اقباط
وزرا مصريين
اشخاص من بنى سويف
ناس من مدينة بنى سويف
عيلة بطرس غالى
ابن زنبل

ابن زنبل المحلى الرمال ( اتوفى بعد 1572 )، اتلقب بـ " الرمال " لانه كان بيشتغل فى التنجيم. مؤرخ مصرى

حياته 
ابن زنبل عاش فى بدايات العصر العثمانلى و اشتغل فى نظارة الجيش .

كتبه 
اهم مؤلفات ابن زنبل
 الدره اليتيمة فى تاريخ مصر القديمة
 تحفة الملوك و الرغائب لما فى البر و البحر من العجائب و الغرائب .

ابن زنبل كتب عن واقعة السلطان الغورى مع سليم العثمانى.

لينكات برانيه

مصادر 

 ابن زنبل ، أحمد الرمال : واقعة السلطان الغورى مع سليم العثمانى، الهيئة المصرية العامة للكتاب، القاهرة 1998.

مؤرخين مصريين
نجيب بطرس غالى

نجيب بطرس غالى (1873 - 1933) Najib Boutros Ghali, كان اكبر أولاد بطرس باشا غالى رئيس نظار مصر (1908- 1910)، و اخو واصف بطرس غالى وزير الحقانية فى مصر لمدة خمسة عشر سنة .

تسلم نجيب بطرس غالى وكالة الخارجية المصرية قبل الحرب العالمية الأولى، وعين وزير للزراعة فى وزارة عدلى يكن الأولى (16 مارس 1921- 24 ديسمبر 1921).

مواليد 1873
وفيات 1933
وزراء زراعه مصريين
اقباط
اشخاص من بنى سويف
ناس من مدينة بنى سويف
عائلة بطرس غالى
مجدى وهبه

يوسف مجدى مراد وهبه اتولد فى اسكندرية فى 19 اكتوبر 1925 توفي الدكتور مجدي فى لندن 14 اكتوبر 1991.

درجاته 

 حصل على ليسانس الحقوق بجامعة القاهرة سنه 1946
 الدبلوم العالي فى القانون الدولي من جامعة باريس سنه 1947
 ليسانس فى الادب الإنجليزي من جامعة أكسفورد سنه 1949
 دكتوراه سنه 1957، وكانت رسالته عنوانها "ادب التربية الإنجليزية فى الفترة 1775 – 1800"

وظايفه 

 مدرس للغة الإنجليزية بكلية التجارة جامعة القاهرة
 مدرس بكلية الاداب جامعة القاهرة سنه 1957 وكان بيقوم بتدريس الادب الإنجليزي فى قسم اللغة الإنجليزية
 استاذالأدب الإنجليزي بكلية الاداب جامعة القاهرة
 رئيس قسم اللغة الإنجليزيةبكلية الاداب جامعة القاهرة
 وكيل وزارة الثقافة سنه1966 بطلب من الدكتور ثروت عكاشة وزير الثقافة حتى سنه 1970
 ترجم من الإنجليزية والفرنسية إلي العربية
 نشر قواميس كتيره
 شارك فى تحرير الموسوعة القبطية (باللغة الإنجليزية)
 اسس مجلة دراسات القاهرة بالإنجليزية وقام بتحريرها
 صدر كتاب تذكاري باللغة الإنجليزية فى اكثر من 270 صفحة بعنوان "مقالات فى تكريم مجدى وهبه" من كلية الاداب –جامعة القاهرة فى 28 ابريل 1991

مواليد 1925
وفيات 1991
ادبا مصريين
موسوعه
اقباط
اسكندرانيه
مرضى السرطان
متعلمين فى جامعة پاريس
متعلمين فى جامعة القاهره
الموسوعه القبطيه

الموسوعه القبطيه The Coptic encyclopedia صدرت الموسوعه دى سنه 1991 فى تمن مجلدات فيها 2372 صفحه ، أصدرها و رأس تحريرها المؤرخ المصرى عزيز سوريال عطيه بالتعاون علما القبطولوجيا و غيرهم من المصريين و الغربيين. صدرت الموسوعه بالانجليزى عن الناشر ماكميلان Macmillan Publishers فى نيو يورك.

بيرجع الفضل فى صدور الموسوعه القبطيه لعالمة الاثار القبطيه ماريان روبرتسون من جامعة يوتا University of Utah اللى كان بيدرس فيها عزيز سوريال عطيه ، و اصدار الموسوعه كان حلم للمؤرخ عزيز سوريال عطيه من وقت ما كان بيدرس فى مركز دراسات الشرق الاوسط فى جامعة يوتا ، و هوه اللى نظم عملية كتابتها ، و جمع كتابها من سنه 1980 ، بس للأسف اتوفى سنه 1988 قبل ما تطبع. و مولتها جهات كتيره كان منها البابا شنوده التالت المعروف بثقافته و حبه للتاريخ.

الموسوعه القبطيه هى اول موسوعه تتنشر عن الثقافه القبطيه و بتعتبر مرجع مهم للباحثين المصريين و الغربيين و بتغطى مواضيع كتيره عن الفتره القبطيه فى تاريخ مصر بما فيها اللغه القبطيه و الدين و الفن و المجتمع و السياسه.

السبع اجزاء الاولانيه من الموسوعه فيها اكتر من 2500 مقاله كتبها 215 باحث بطريقه الفاباتيه و بلغه سهله و مفهومه من غير تعقيدات لغويه و فيها صور و رسومات توضيحيه بالذات فى المواضيع اللى بتتكلم عن العماره و الفنون. الجزء التامن و الاخير فيه خرايط و فهرست للمقالات و اسامى الاماكن و الاشخاص الموجوده فى السبع تجزاء.

شارك فى كتابة الموسوعه اكتر من 250 مؤرخ و عالم اثار و لاهوتى و خبير فنى من مصر و الغرب ، منهم الأنبا غوريغوريوس و الأنبا باسيليوس الرابع و يونان لبيب رزق و الدكتور مصطفى الفقى و سمير خليل و الدكتور على هلال و صبحي لبيب و مريت بطرس غالى و لبيب حبشى و مجدى وهبه وأنور لوقا والدكتور حشمت مسيحة و وليم ادافر و بيير دي بورجيه و بيير جروسمان وغيرهم.

قبطيه
موسوعه
تاريخ مصر القبطيه
محمد الموجى

محمد امين محمد الموجى مغنى و ملحن مصرى  مواليد 4 مارس 1923 فى بيلا فى كفر الشيخ, مات فى 1 يوليو 1995 . شهادته دبلوم زراعه سنه 1944 . اول اغانيه كانت صافينى مره اللى غناها عبد الحليم حافظ .

اعماله لام كلثوم 

 للصبر حدود سنه 1963 لعبد الوهاب محمد
 اسأل روحك سنه 1970 لعبد الوهاب محمد
 حانة الأقدار- لطاهر ابو فاشا
 اوقدوا الشموس- لطاهر ابو فاشا
 يا صوت بلدنا لعبد الفتاح مصطفى
 يا سلام على الامه - لعبد الفتاح مصطفى
 أنشودة الجلاء لاحمد رامى
 محلاك يا مصرى لصلاح جاهين
 بالسلام احنا بدينا لبيرم التونسى

اعماله لعبد الحليم حافظ 
54 اغنية عاطفية, ووطنية منها:

 مالك ومالى يا أبو قلب خالى
 اسبقنى يا قلبى
 يا قلبى خبى
 ليه تشغل بالك
 الليالى
 حبك نار
 احبك
 صافيني مرة
 ظالم
 بتقوللى بكره
 يا حلو يا اسمر
 يا مواعدني بكره
 رساله من تحت الماء
 قارئة الفنجان
 مغرور
 جبار
 لو كنت يوم أنساك
 لايق عليك الخال
 حبيبها
 كامل الأوصاف
 احضان الحبايب
 احن اليك
 يامالكاً قلبى
 لحن كمان لعبد الحليم اغاني وطنية:
 الفوازير
 بستان الاشتراكية لصلاح جاهين
 لفى البلاد يا صبية
 النجمة مالت ع القمر

اعماله لفايزه احمد 

 انا قلبى اليك ميال
 يامه القمر على الباب
 بيت العز
 حيران
 ليه يا قلبى ليه
 يالاسمرانى
 م الباب للشباك
 تمر حنه
 غلطه واحده
 الاهى يحرسك م العين

اعماله للطيفه 

 هات قلبي وروح (1990)
 ادعية دينية

محمد الموجى مع مغنيين تانيين 

 كمال حسنى : غالى عليا
 ميادة الحناوى: جبت قلب منين، يا غايب لايغيب وأسمع عتابى.
 ورده : مستحيل. اكدب عليك
 نجاة الصغيره: عيون القلب .
 محمود شكوكو: جلا جلا - اخر جدعنه و كانو من كلمات الشاعر محمود الكمشوشى 
 طلال مداح: ضايع فى المحبه ، ليا طلب.
 ابتسام لطفى : لا تطل بالله بعدك ( بعد الحبيب ) للشاعر احمد رامى
 ماهر العطار : بلغوه ، داب داب، دوبونى الغمزتين.
 سميره سعيد : انا ليك، شط البحر، يادمعتى هدى.
 على الحجار: مقدمة و نهاية مسلسل عمر بن عبد العزيز شعر عبد السلام امين
 صباح : لحن ليها كتير من الروايع زى الحلو ليه تقلان قوى

شوف 
لستة الحان محمد الموجى

مصادر 
 حلقة من برنامج دوزان مع الموسيقار الموجي الصغير عن مشوار حياة محمد الموجي تقديم ماجدة سليمان اخراج سيد عبد العزيز

مواليد 1923
وفيات 1995
ملحنين مصريين
موسيقيين مصريين
مغنيين مصريين
اشخاص من كفر الشيخ
ناس من بيلا
قصة الكنيسه القبطيه

قصة الكنيسة القبطية كتاب للمؤرخه القبطية ايريس حبيب المصرى كتبته فى تسع مجلدات و حكت فيه بإسلوبها الدينى تاريخ الكنيسه القبطيه المصريه.

 اتنشر المجلد الاول سنه 1948
 اتنشر المجلد السابع فى عهد البابا كيرلس السادس (1959 - 1971)
 اتنشر المجلد التاسع فى عهد البابا شنوده التالت بابا اسكندريه
 قصة الكنيسة القبطية - الجزء الاول
 قصة الكنيسة القبطية - الجزء الثاني
 قصة الكنيسة القبطية - الجزء التالت
 قصة الكنيسة القبطية - الجزء الرابع
 قصة الكنيسة القبطية - الجزء الخامس
 قصة الكنيسة القبطية - الجزء السادس " أ "
 قصة الكنيسة القبطية - الجزء السادس " ب"
 قصة الكنيسة القبطية - الجزء السابع
 قصة الكنيسة القبطية - الجزء الثامن
 قصة الكنيسة القبطية - الجزء التاسع
 THE STORY OF THE COPTS

لينكات برانيه 
 افرا قصة الكنيسة القبطية 
 , THE STORY OF THE COPTS 

تاريخ مصر القبطيه
مسيحيه
مجلس كنايس الشرق الأوسط

مجلس كنايس الشرق الأوسط هى هيئة دينيه بتضم الاربع طوايف الكنسيه الموجوده فى منطقة الشرق الأوسط وهى : الأرتودكسية ، و الأرتودكسيه الشرقيه ، والانج بعديه ، والكاتوليكيه.

اتأسس المجلس سنه 1974 و مقره فى بيروت فى لبنان.

الكنايس العضوه فى المجلس

عيلة الكنايس الارتوذكسيه 
 كنيسة اسكندريه و باقى افريقيا للروم الارتوذكس
 كنيسة انطاكيه و كل المشرق للروم الأرتودكس
 كنيسة الروم الأرتوذكس فى القدس
 كنيسة الروم الأرتودكس فى قبرص

عيلة الكنايس الارتودكسيه المشرقيه 
 الكنيسه القبطيه الأرتودكسيه (كنيسة اسكندريه المصريه الارتودوكسيه)
 كنيسة انطاكيه و كل المشرق للسريان الأرتودكس
 الكنيسه الأرمنيه الرسوليه - كاتوليكوسية الأرمن لبيت كيليكيا

عيلة الكنايس الكاتوليكيه 
 الكنيسة الانطاكيه السريانيه المارونيه
 كنيسة الروم الملكيين الكاتوليك
 كنيسة الاقباط الكاتوليك
 كنيسة السريان الكاتوليك
 كنيسة بابل للكلدان
 كنيسة اللاتين فى القدس
 كنيسة الارمن الكاتوليك

عيلة الكنايس الانج بعديه 
 السينودس الانجيلى الوطنى فى سوريا ولبنان
 سينودس النيل الانجيلي فى مصر
 اتحاد الكنايس الانج بعديه الارمنيه فى الشرق الادنى
 الكنيسه الاسقفيه فى القدس والشرق الأوسط
 الكنيسه الاسقفيه فى مصر واثيوبيا وشمال افريقيا
 الكنيسه الاسقفيه فى قبرص والخليج
 الكنيسه الاسقفيه فى ايران
 االكنيسه الاسقفيه فى السودان
 الاتحاد الانجيلى الوطني فى لبنان
 الكنيسه الانج بعديه اللوثريه فى الأردن
 سينودس الكنايس الانج بعديه فى ايران
 الكنيسه المشيخيَّة فى السودان
 الكنيسه السودان المشيخيَّة الانجيليه
 الكنيسه الانج بعديه الوطنية فى الكويت
 الكنيسه البروتستانتيه فى الجزاير والكنيسه الميثودستيه فى تونس

مسيحيه
منظمات
الاخوان رايت

الاخوان رايت Wright brothers هما الاخين ويلبر رايت Wilbur Wright (16 ابريل 1867 – 30 مايو 1912) و اورفيل رايت Orville Wright (19 اغسطس 1871 - 30 يناير 1948)  اخين امريكان صنعوا اول طياره و عملوا بيها رحلة تجريبية فى 17 ديسمبر 1903.

اتولد ويلبر رايت فى ميلفيل سنة 1876 و اتولد اخوه اورفيل رايت بعده بسنتين فى دايتون و الاتنين اشتغلو فى الطباعه والنشر والبيع بالقطاعى ، و اشتغلو سوا تكنيين للبسكيليتات الهوائيه. معلوماتهم الكبيره فى مجال الميكانيكا و العلوم التطبيقيه خلتهم مهتمين بموضوع الطيران فبدأو يخططو لتحقيق حلمهم بالطيران بجسم معدنى له جناحات ممكن يقعد فيه اشخاص و يطير بيهم بمساعدة موتور يزق الطياره على قدام و يحافظ على ارتفاعها فى الهوا ، و نجحو فعل فى تصنيع الطياره سنة 1903 و طارو بيها و خرجت الجرانيل فى امريكا تزف الخبر للعالم.

اطول مدة طيران بالطياره عملها الأخوان رايت كانت 75 دقيقه بعلو حوالى ميت متر و اللى عملها كان اورفيل رايت. الاخين رايت دشنو قرن الطيران و باختراعهم لأول ماكينه اتقل من جسم اللى راكبها و بتتحرك بموتور دشنو قرن الطيران. من يوميها طور الغربيين الطيارات و عملو طيارات من كل الاحجام و الاشكال و لمهمات مختلفه اللى خدمت كل البشريه.

فرنسا استقبلت الاخين استقبال الابطال فى باريس و ظهر ورق بوسته عليه صور الاخين و طيارتهم اللى بتعتبر لغاية دلوقتى اشهر طياره فى العالم و محفوظه فى متحف العلوم والتكنولوجيا فى مدينة كيتى هوك فى ولاية نورث كارولاينا فى امريكا.

مصادر 

مواليد 1867
مواليد 1871
وفيات 1912
وفيات 1948
رايت
رايت
رايت
مسيحيين امريكان
مخترعين
بروتستانت امريكان
رأفت الميهى

رأفت الميهى (29 سبتمبر 1940 - 24 يوليو 2015) مخرج مصرى وواحد من المخرجين اللى أبدعوا فى مجال التجريب. تخرج من كلية الاداب قسم اللغة الإنجليزية، ثم حصل على دبلوم معهد السينما سنة 1964.

كتب رأفت الميهي اول سيناريو للسينما سنة 1966، وكان سيناريو فيلم "جفت الأمطار"، و اصبح ابرز ابناء جيله من كتاب السيناريو. فى سبعينات القرن العشرين تعاون مع المخرج كمال الشيخ فى افلام: غروب وشروق و شئ فى صدرى و الهارب و على من نطلق الرصاص.

وفى عام 1981 أعلن رأفت الميهي عن نفسه كمخرج سينمائي لما عرض فيلمه الاول "عيون لا تنام" عن مسرحية "رغبة تحت شجرة الدردار" ليوجين او نيل، ثم تلى ذلك الفيلم سبعة افلام ( غروب وشروق 1970 الأفوكاتو 1984 للحب قصه اخيره 1986 الساده الرجال 1987 سمك لبن تمر هندي 1988 سيداتى آنساتى 1990 قليل من الحب كثير من العنف 1995 ميت فل 1996 تفاحه 1997 ست الستات 1998 عشان ربنا يحبك 2001 .

شاركت افلامه فى اكتر من مهرجان دولى زى : (كارلو فيفارى فالنسيا بارسلونا باستيا نيودلهي القاهره).

أخدت افلامه جوايز كثيره، حيث حصل فيلم "الأفوكاتو" على جايزة لجنة التحكيم فى مهرجان V. V سنة 1985، وكما حصل فيلم "للحب قصة اخيرة" على جايزه خاصه فى مهرجان كارلو فيفارى، وحصد فيلم "قليل من الحب كثير من العنف" الجايزه الأولى فى المهرجان القومي الخامس للافلام الروائية سنة 1995.
و الجايزه الاولى فى المهرجان القومي الخامس للافلام الروائية سنة 1995.

مواليد 1940
وفيات 2015
مخرجين مصريين
سينما مصريه
عمر سمره

عمر شريف سمرة  ( اتولد 11 اغسطس 1978 ) ، اول مصرى و اصغر شخص من الشرق الاوسط يوصل قمة جبل الايفيريست ( 17 مايو 2007 ) و يتسلق جبال الالب و الاندين و جبال تانيه و هو كمان اول مصرى يوصل قمة جبل " كارستينز بيرامد " فى إندونيسيا ( مايو 2009 ) . عمر سمره درس فى مدرسة الالسن فى القاهره و اتخرج من كلية اقتصاد الجامعه الامريكيه فى القاهره ( 2000 ) ، و أخد ماجستير فى ادارة الاعمال من مدرسة لندن لإدارة الاعمال ( 2007 ) و كتب عن اسفاره و مغامراته حولاين العالم.

بدأ عمر سمره يمارس الرياضه و هو صغير و لعب اسكواش و باسكيتبول مع انه كان بيعانى من الربو . جنب تسلق الجبال عمر بيهوى كمان رياضة الغطس.

بدأ عمر يمارس رياضة تسلق الجبال فى بداية العشرينات من عمره و بعد ما لف فى بلاد كتيره و اتسلق كذا جبل بدأ يخطط لتسلق اعتى جبال العالم و هو جبل ايفرست ( 8.850 متر )، فإنضم لفريق بيتكون من خمس اشخاص كلهم زمايله فى مدرسة فى مدرسة لندن لإدارة الاعمال و ببدأ يتدرب بجديه و بعد سنتين من التدريب الجامد نجح فى تسلق الجبل العتيد و وصل قمته فى 17 مايو 2007 الساعه 9:49am بتوقيت نيبال ( تقريباً 7:19am بتوقيت مصر ) ، فى رحلة استمرت شهرين و رفع على قمته علم مصر. و فى يوم 6 ديسمبر 2013 تم إختياره كواحد من 22 نجحوا إجتياز إختبارات السفر الى الفضاء فى مسابقة آكس أبوللو للفضاء الخارجي، اللى كان وصل لتصفياتها 3 مصريين بس و هو الوحيد منهم اللى قدر يجتاز كل الإختبارات بنجاح.

لينكات خارجيه ليها علاقه بالموضوع 
 عمر سمرة اول مصري يتسلق قمة إيفرست 
 وصول المصرى عمر سمرة لقمة جبل إفريست
 عمر سمرة يرفع علم مصر على اعلى قمة فى اوستراليا 
 السايت الرسمى بتاع عمر سمره  

رياضيين مصريين
مواليد 1978
مواليد فى لندن
المجلس الملى العام

المجلس الملى العام للاقباط الأرتودكس مجلس بينتمى للكنيسه القبطيه المصريه لكن كل اعضاءه علمانيين ، فالمجاس بيختص بالنواحى الإداريه المش دينيه زى مواضيع الأوقاف و الشئون الماليه والتعليميه.

اتبنى بطرس باشا غالى فكرة المجلس الملى ، و قدر فى فبراير 1874 انه يطلع امر عالى من الخديوى اسماعيل بتشكيل اول مجلس ملى للأقباط الارثوذكس.

وكيل المجلس الملى 
وكيل المجلس الملى العام للاقباط الأرتودكس الحالى هو الدكتور ثروت باسيلى. قبله فيه اقباط كبار مسكو المركز ده كان منهم بطرس باشا غالى ، و حبيب بك المصرى ابو المؤرخه القبطيه ايريس حبيب المصرى ، و الدكتور ابراهيم فهمى المنياوى باشا ، و نقيب المحامين كامل يوسف صالح والمستشار اسكندر حنا دميان.

الاعضاء 
بيتشكل المجلس من اربعه و عشرين عضو (رجاله و ستات ) بينتخبهم الاقباط فى مصر ، و بيرأس المجلس بابا الكنيسه القبطية الارثوذكسية.

المجلس الملى العام 2006 

المستشار نبيل ميرهم مرقس - المستشار إلهامى نجيب نوار - المستشار ملك مينا جورجى - الدكتورة جورجيت صبحى قلينى - الدكتور هانى كميل معوض - المستشار منصف نجيب سليمان - المستشار كمال شوقى كيرلس - الدكتور ممدوح فخرى باخوم - القمص صليب متى ساويرس - الدكتور رسمى عبد الملك رستم - الدكتور منير عزمى رزق الله - الدكتور وجدى لويس أنور - المستشار بشرى فيلبس مطر - الاستاذ فكرى حبيب المحامى - الدكتور ثروت ثابت باسيلى - القمص بطرس بطرس جيد - الاستاذ سمير عازر حنا - الاستاذ يوسف أنطون سيدهم - المهندس وليم متياس المراغى - الكيميائى فتحى لطف الله - د.م / نادر صبحى رياض - المستشار ادوارد غالب سيفين - الاستاذ منسى ثابت برسوم - الاستاذ مجدى صالح

كنيسه قبطيه
رجال دين مسيحيين مصريين
موسوعه
تاريخ مصر القبطيه
مجلس
المجمع المقدس للكنيسه القبطيه الأرثوذكسيه

المجمع المقدس للكنيسه القبطيه الأرتودكسيه  Holy Synod of the Coptic Orthodox Church هوه اعلى سلطه فى كنيسة اسكندريه المصريه الارتودوكسيه و هوه اللى بيحط القواعد و الانظمه اللى ليها علاقه بمسائل الكنيسه المنظمه والايمان وأمور الخدمه.

المجمع المقدس بيرأسه بابا اسكندريه وبطريرك الكنيسة القبطيه الارتودكسيه و بيضم مطارنه واساقفه الكنيسه والنايب البطريركى بتاع اسكندريه.

وظيفته 
مجمع كنيسة اسكندريه المصريه الارثوذوكسية ليه ثلات وظايف رئيسية
 سلطة الكهنوت العليا لكل أتباع الكنيسة - وتشمل سلطته الإكليروس و كل الشعب.
 سلطة وضع قوانين للكنيسة حسب الاحتياج.
 المسئول الاعلى عن الإيمان والعقيدة، و تفسير قواعد الإيمان حسب التسليم الكنسى الثابت. و هوه المرجع الاول ف الطقوس الكنسيه.

اعضائه 
 عدد الأعضاء غير ثابت، وبه 130 عضو حاليا. والفئات اللى بيمثلها متفق عليها، فيضم المطارنة اللى يترأسون المطرانيات، ورؤساء الأديرة، وأساقفة الأبراشيات، والأساقفة العموميون، فى مصر والخارج، ووكيلي البطريركية بالإسكندرية والقاهرة.
 عضوية المجمع دايمة للى هما فى درجة الأسقفية بشخصهم، ولوكيلي البطريركية بصفتهم.

مصادر 

مجمع
تاريخ مصر القبطيه
زكى مراد

زكى مراد (ابريم، مصر، 1 سبتمبر 1927 - ديسمبر 1979)، كان شاعر و اديب و مترجم يسارى مصرى نوبى اتلقى تعليمه فى قريته النوبيه ابريم وبعدها دخل "جامعة فؤاد الاول " فى القاهره لدراسة القانون و انضم لحدتو و بقى سكرتير عام اللجنة المركزية فى الحزب الشيوعى المصرى. اتوفى فى حادثة عربيه سنة 1979.

اهم اعماله 
 ديوان شعر "قصائد مصرية"
 اشترك مع زملائه محمد خليل قاسم و عبد الدايم طه فى كتابه ديوان "سرب البلشون".
 ترجم كتب سياسية وأدبية.
 ليه مقالات وأعمال ادبيه وسياسيه فى معظم الصحف والمجلات المصريه.

مواليد 1927
وفيات 1979
اسوانيه
نوبيين
شعرا مصريين
كتاب مصريين
شيوعيين مصريين
متعلمين فى جامعة القاهره
محمد احمد المهدى

محمد احمد المهدى ( 1844 - 1885 ) ، زعيم دينى سودانى كبير ، قائد الثوره المهديه. اعلن دعوته سنة 1881 و قال انه المهدى المنتظر و سمى اتباعه الدراويش بإسم " الانصار ". ثار على الحكومه المصريه و غلب التجريدات اللى بعتتها له. قدر اتباعه انهم يستولو على السودان و دخلو الخرطوم. اخمدت الثوره سنة 1899. ابنه عبد الرحمن المهدى ( 1844 - 1959 ) خلفه كزعيم دينى و سياسى و اتزعم الانصار و رعا لمدة طويله حزب الامه السودانى اللى اتأسس سنة 1945 و دعا للانفصال عن مصر ، و خلفه ابنه السيد صديق المهدى ( 1911 - 1961 ) اللى كان زعيم روحى.

مواليد 1844
وفيات 1885
سياسيين سودانيين
السودان
مونوفيزيه

مونوفيزيه يعنى الطبيعه الواحده  ( Monophysitism;  Monophysisme; من اليونانى: μονο واحد، لوحده و φυσις طبيعه). فى المسيحيه، مذهب الطبيعه الواحده  . مذهب مسيحى ظهر فى القرنين الخامس علا يد اوطاخى و هى معارضة لفكرة النسطوريه بخصوص طبيعة المسيح. المونوفيزيه بتقول ان المسيح ليه طبيعه واحده هى الطبيعه الالاهيه ( اللاهوت) اللى اتلاشت فيها الطبيعه الانسانيه (الناسوت) ( مش طبيعه فريده فيها طبيعتين الاهيه و انسانيه زى فى الميافيزيه ).
 تم التصدى للمونوفيزيه فى مجمع افسس الثانى سنة 449 م لغاية ما تراجع عنها صاحبها اوطاخى و كتب اعتراف بالإيمان الأرثوذوكسى عشان ميتحكمش عليه بالحرمان و التجريد من الكهنوت و عفو عنه و رجعوه مكانه رئيس دير.
 و فى سنة 451 م مجمع خلقدونيا رفض تانى من جديد المونوفيزيه و اعتبرها هرطقه رغم انها كانت مرفوضه من مجمع قبله يعنى فتح موضوع قديم من غير لازمه و دا دليل ان غرضه صراع سلطه مش دين .الكنايس الملكانيه روجت عن الكنايس الميافيزية (اللى رفضت مجمع خلقدونيه اللى اسس لمذهب الطبيعتين الملكانى) انها كنايس مونوفيزيه و التسميه دى بترفضها الكنايس الميافيزيه زى الاقباط الارثوذكس و السريان الارثوذكس و الارمن الارثوذكس  و بتعتبرها مجرد تشنيع لتبرير الغلط اللى حصل فى مجمع خلقيدونيه بسبب الصراع علا السلطه و لاسباب سياسيه عشان يحطو بطريرك يونانى للكنيسه المصريه تبع الملك و البطريرك اليونانى يبقا كمان  والى و حاكم مصر بس الاقباط رفضو دا .

شوف كمان 
 مذهب المشيئه الواحده

مذاهب مسيحيه
مسيحيه
فضيحة كلايمت جيت

فضيحة كلايمت جيت (انجليزى: Climategate, نطق: ; المعنى: مَدخَل/بوّابة المناخ) هو الاسم اللى إتسمّا بيه ”حدث هاك الايميلات بتاعة وحدة البحث المناخى“,
إبتدا الحدث فى نوفمبر 2009 بـ هاك على سيرڤر بتستعمله وحدة البحث المناخى (CRU, Climatic Research Unit) بتاع جامعة إيست أنجليا (UEA, University of East Anglia) فى نوريتش (Norwich). ناس مش معروفين, سرقو و وزّعو بـ سرّيّه ألافات الإيميلات و وثايق تانيه معموله فى ال13 سنه اللى فاتو.
الجامعة أكدت ان اخد نظام الأمن بتاعهم إختراق,
و عبّرو عن قلقهم "ان معلومات شخصيه عن افراد ممكن تكون إتفضحت."
بوليس نورفولك (Norfolk) حققو فى الحدث
و, مع الإف بى آى (FBI, Federal Bureau of Investigation), بيحققو بردو فى تهديدات بالقتل إتعملت ضد علما مناخ, إتسمّت أساميهم فى الإيميلات.

الجدل حصل بعد إدّعاءات مختلفه, كمان ان علما المناخ إتّفقو بـ سرّيّه
يمنعو معلومات علميه,
داخل معاها عملية مراجعه و تحليل عشان تمنع نشر ورق علمى بيختلف عن أراءهم,
و مسح إيميلات و معلومات خام, عشان يمنعو المعلومات من انها تتكشف تحت قانون تشريع حرية المعلومات, غيّرو فى المعلومات عشان
يخلّو حالة الإحتباس الحرارى العالميه تبان أقوا من الحقيقه.

ملاحظات

لينكات برانيه 
 كل الإيميلات اللى إتهاكت و الوثايق www.climate-gate.org 
 لينك داونلود للإيميلات و الوثايق كلها على Wikileaks.org

انجلترا
اخلاق العلوم و التكنولوجيا
هاك
علوم
مؤامرات
دلوكه

دلوكه بنت زبا  و كمان  دلوكه بنت قاران ، بطله من ابطال تاريخ مصر الخرافى. بتقول القصه إن بعد ما " الوليد بن مصعب " اللى اتفرعن و طغى و اتكبر و طارد موسى و غرق مع اهله ، مصر مابقاش فيها غير العبيد و الخدامين و الستات اللى مااشتركوش فى مطاردة موسى . فبقت الستات تتجوز الخدامين و يعتقوا عبيدهم و يتجوزوهم. و بعدين اتفقت الستات على انهم ينصبوا واحده منهم اسمها " دلوكه " ملكه على مصر. و دلوكه دى كانت ست كلها عقل و حكمه و كان عندها وقت ما نصبوها حوالى 160 سنه. بنت دلوكه سور طويل من اسوان لحد العريش و حطت عليه مراقبين و أجراس نحاس بحيث لما يحصل هجوم على حدود مصر يدق المراقبين الأجراس فتوصل أخباره مصر بسرعه فيستعدوا. و بقايا السور ده لسه موجوده فى الصعيد و معروفه باسم " حائط العجوز ".

دلوكه جابت واحده سحاره اسمها " تدورة " بنت لها برابى فى منف لها أبواب فى جهاتها الاربعه. و رسمت جواها على حيطانها رجاله و بغال و حصنه و مراكب. فاذا حصل هجوم من الخارج و ما قدرتش دلوكة و جيشها عليه كانو بيدخلوا جوه البرابى و يقعدوا يقطعوا روس الصور و يخذقوا فى عنيها فيحصل اللى بيعملوه فى الصور للجيش المهاجم. بالطريقه دى ما حدش قدر يغلب مصر طول فترة حكم دلوكه. حكمت دلوكه 130 سنه و بعد ما ماتت ما حدش قدر يصلح الصور اللى فى البرابى. بعد موت دلوكه نصب العساكر دركون بن نكوطس ملك على مصر ، و ده كان من أولاد أشراف القبط.

شوف كمان 
 تاريخ مصر الخرافى
 الوليد بن مصعب

مصادر 
 حسين فوزى :سندباد مصرى، جولات فى رحاب التاريخ، دار المعارف، القاهرة 1990
 المقريزى : المواعظ و الاعتبار بذكر الخطط والآثار ، مطبعة الادب، القاهرة 1968.

ثقافه عربيه
ليستة اسرة محمد على



حكام بلقب والى مصر</big>

حكام بلقب خديوى مصر</big>

حكام بلقب سلطان مصر</big>

حكام بلقب ملك مصر</big>

مصادر 

ليستات
حكام مصر
عيلة محمد على

et:Egiptuse monarhide loend
سعد الدين ابراهيم

سعد الدين ابراهيم استاذ علم الاجتماع فى الجامعه الامريكيه فى القاهره و مدير مركز ابن خلدون للدراسات الإنمائية. اتولد فى 3 ديسمبر 1938 فى قرية بدين فى مركز المنصوره فى مصر.

عضو حقوقي ليبرالي من اهم الدعاة فى مصر فى مجال حقوق الانسان والديمقراطية وكان ناقد قوي للرئيس المصري المخلوع محمد حسنى مبارك

متزوج من طالبته الاميركية واصبح اسمها باربارا ابراهيم

 ليسانس العلوم الاجتماعية بتفوق فى سنه 1964
 الدكتوراه فى علم الاجتماع السياسي من الولايات المتحدة الاميركية1966

لينكات خارجيه 

 سعد الدين ابراهيم لـ"اليوم السابع": أؤيد ترشح جمال مبارك ولن أنتخبه ...

مصادر 

 

مواليد 1938
اكاديميين مصريين
مفكرين مصريين
ليبراليين مصريين
سياسيين مصريين
مصريين عاشو فى امريكا
امريكان مصريين
صهاينه
دقهلاويه
ناس من المنصوره
دارسين فى جامعة هارفارد
هاسكالا

هاسكالا - بالعبرى: השכלה ، بالانجليزى:Haskalah - ، معناها فى العبرى " التنوير " او " التعليم ". حركة تنوير يهوديه قامت على ايد مفكرين يهود فى اوروبا فى النص التانى من القرن التمنتاشر على اسس حركة التنوير الاوروبيه فى فترة ما بعد العصور الوسطى و نادت بالتسامح و نشر التعليم و الثقافه التنويريه. رواد الحركه نادو بضرورة اندماج المجتمعات اليهوديه فى المجتمعات الاوروبيه و تطوير التعليم. من اهم رواد الحركه كان الفيلسوف اليهودى الالمانى الكبير موسى منديلسون Moses Mendelssohn (اتولد 1729 - اتوفى 1786 ) اللى نادى بالتسامح الدينى و التوليرانسيه و فصل الدين عن الدوله و بيعتبر عند يهود موسى التالت بعد النبى موسى و موسى بن ميمون. و سمسون هيرش (1808-1888) ، و هيرمان كوهين (1842-1918) اللى ما شافش تعارض بين اليهوديه و الدين الطبيعى العام Natürliche Religion.

يهوديه
فلسفه
مصطلحات
موسى منديلسون

موسى منديلسون Moses Mendelssohn - بالعبرى: משה מנדלסון - ( ديساو ، المانيا ، 6 سبتمبر 1729 - برلين ، 4 يناير 1786 ) ، فيلسوف يهودى المانى كبير دافع عن التسامح الدينى و كان من رواد حركة هاسكالا ( التنوير ) اللى نادت بضرورة اندماج اليهود فى المجتمعات الاوروبيه و نشر التنوير و التوليرانسيه و فصل الدين عن الدوله. بيعتبر عند يهود " موسى التالت " بعد النبى موسى و موسى بن ميمون. من اهم مؤلفاته كتابه " فادون " Phadon ( اتنشر 1767 ) اللى استوحى عنوانه من كتاب " فيدو " بتاع افلاطون. و اللى ايد فيه الاعتقاد بخلود الروح. بنته دوروثيا فيت و حفيده الموسيقار فيليكس منديلسون.

مصادر 

فلاسفة عصر التنوير
فلاسفه المان
المان
يهود
فلاسفه
فلاسفه يهود
كتاب يهود
مواليد 1729
وفيات 1786
رسم

الرسم واحد من فنون جميله كتير.

تاريخ 
اقدم المعروف عن الرسم هى الرسومات اللى اكتشفت فى كهف لاسكو فى فرنسا و عمرها عشرين الف سنه. فى العصور القديمه برع المصريين و اليونانيين و فى الرسم و اشتهر البيزنطين فى عصور لاحقه برسم الموضوعات المسيحيه. فى اوروبا فى العصور الوسطى اتسم الرسم بالمواضيع الدينيه و مع نهايات العصور الوسطى و بزوغ عصر النهضه الاوروبيه ظهر رسامين اوروبيين بارعين زى فرا انجلكو (1387-1455) و ماتشيو و اوتتشللو. اتميز عصر النهضه بعدد كبير من الرسامين الكبار زى ليوناردو دافينشى و ميكلانجلو و رافاييل. و ظهر من مدرسة ڤينيسيا اللى استمرت لبعد القرن الستاشر رسامين زى تينتوريتو و فيرونيزى (1528-1588) و تيسيان. و مع بدايات القرن السبعتاشر ظهر فى هولندا روبنز و فان دايك و رمبرانت و ظهر فى اسبانيا فلاسكويز و جويا.

الرسم فى فرنسا فتح صفحه جديده برسامين زى انطوان فاتو ( 1684-1721) اللى برع فى تصوير المناظر الطبيعيه ، و جان اونريه فراجونار (1732-1806) ، و جان بابتيست شاردان (1699-1779).

فى انجلترا بيعتبر هوجرت اول الرسامين الانجليز العظام، و اشتهر كنستابل برسم المناظر الطبيعيه.

رسم حديث 
مدارس الرسم الحديثه ابتدت فى القرن التسعتاشر و اشهر المدارس دى كانت المدرسه التأثيريه و مدرسة ما بعد التأثيريه اللى من روادها رينوار و جوجان و فان خوخ. و فى القرن العشرين بقت فيه كذا مدرسه و ظهر الاتجاه التجريدى و مدارس الاتجاهات الحديثه اللى سادت اوروبا و عمت كل العالم. من رواد القرن العشرين كان بيكاسو و براك و سلفادور دالى و ماتيس و كاندنسكى و موندريان و رأفت عدس اللى يميزه عالميا بالفن التجريدى الزخرفى . من اقدم الرسامات فى لبنان كانت الرسامة سلوى روضة الشقيرى اللى توفقت فى سنة 2017.

موت سلوى روضة الشقيري  عبر اليمن الغد

لينكات برانيه

مصادر 

 
الرومان
فنون
التعايشى

عبد الله محمد التعايشى ( 1846 - 1899 ) ، قائد الجيوش المهديه فى السودان. اتولى زعامة السودان بعد وفاة محمد احمد المهدى من سنة 1885 لسنة 1898. ابتدا نجمه يأفل بعد هزيمة جيشه فى معارك توشكى سنة 1889 ، و العطبره ، و ام درمان سنة 1898.

مواليد 1846
وفيات 1899
سياسيين سودانيين
السودان
على امين

علي امين صحفى مصرى.

حياته 
اتولد مع توأمه مصطفى امين يوم 21 فبراير سنة 1914, ابوهم كان امين يوسف و كان محامى كبير و امهم كانت بنت أخت الزعيم سعد زغلول.

اسس علي امين مع اخوه مصطفى امين جورنال أخبار اليوم فى سنة 1941 و كان بيكتب عموده اليومي المشهور (فكره) فى الأخبار و أخبار اليوم
 حاصل على بكالوريوس الهندسه سنة 1936 من جامعة شيفلد, انجلترا
 مهندس فى مصلحة الميكانيكا و الكهربا, وسع المطبعه الاميريه
 مدير لمكتب وزير التموين سنة 1941
 مدير لمكتب وزير المواصلات
 مدير لمكتب وزير المالية سنة 1942
 مدير عام للمستخدمين والمعاشات سنة 1943
 انتخب عضو لمجلس النواب سنة 1944
 اشترك فى تحرير مجلة الرغائب سنة1930
 اشترك فى تحرير روز اليوسف
 اشترك فى اصدار اخر ساعة مع محمد التابعى سنة 1945
 أصدر مجلة "اخر لحظه" سنة 1948
 أصدر مجلة الجيل الجديد سنة 1951
 أصدر مجلة "هى" و فى 2 مايو سنة 1965

مشروعاته الانسانية 
 ليلة القدر
 لست وحدك
 دار للأيتام بـ 6 اكتوبر
 عيد الام
 عيد الاب
 عيد الحب
 اسبوع الشفاء

اشهر اقواله 

"ساعة ظلم واحده طولها الف سنه"

من مؤلفاته 

 افكار للبيع
 هكذا تحكم مصر
 دعاء علي أميـن
 يا رب
 من فكرة لفكرة

وفاته 
الاخبار المتداوله بتقول ان على امين اتوفى يوم 28 مارس سنة 1976, و بنت اخوه الصحفيه صفيه مصطفى امين بتقول ان تاريخ الوفاه الحقيقى هوا يوم 3 ابريل سنة 1976.

سايت أخبار اليوم 
 أخبار اليوم

لينكات برانيه

مصادر 

مواليد 1914
وفيات 1976
كتاب مصريين
صحفيين مصريين
توائم
حسن شحاته

حسن شحاته ، بيتلقب بالمعلم شحاته ( البحيره ، 19 يونيه 1949) ، مدرب منتخب مصر لكورة القدم ، كان لعيب مشهور فى نادى الزمالك و فى المنتخب المصرى. حسن شحاته كان بيلعب في فرقة كفر الدوار لغاية لما شافه كابتن محمد حسن حلمي وجابه يلعب في الزمالك وفي اول ماتش جاب هاتريك بس حصلت النكسة 1976، لعب في فرقة كاظمة الكويتي عشان مفيش كورة في مصر عشان الحرب وهناك لعب لمنتخب الكويت ومنتخب الكويت العسكري، وخد أحسن لاعب في أسيا، ولعب كاس العالم العسكري مع منتخب الكوت في تايلاند، رجع مصر سنة 1970 وخد بطولة دوري مع الزمالك سنة 1977، وكاس مصر تلات مرات سنة 1975، 1976 ،1978، وجاب مع الزمالك 77 جون في الدوري، و5 أجون في الكاس، 6 أجوان في افريقيا، حقق انجازات كبيره و قدر يقود فريق مصر للفوز ببطولة كاس افريقيا للامم مرتين ورا بعض فى 2006 و 2008 ، وقدر منتخب مصر تحت قيادته انه يكسب للمره التالته ماتش الفاينال فى بطولة كاس افريقيا للامم المعموله فى انجولا 2010 بعد مااكتسحت مصر فرق نايجيريا 3 - 1 ، و بنين 2 -0 ، و موزمبيق 2 -0 ، و الكاميرون 3 -1 ، و الجزاير 4 - 0 ، و فى ماتش الفاينال كسب غانا 1 - 0. فريق مصر ما اتغلبش فى ولا ماتش فى اخر 19 ماتش لعبهم فى بطولة افريقيا و ده ريكورد دولى ما عملهوش أى فريق. حسن شحاته اختير كأحسن مدرب فى افريقيا و طلبت نايجيريا و الكاميرون انه يروح يدربهم.

لينكات خارجيه ليها علاقه بالموضوع 
 موقع فكرط نيوز 
 موقع محبى حسن شحاته 
 الجزيرة : مصر الى النهائي بأداء راقٍ ورباعية تاريخية

مراجع 

لعيبة هجوم لكوره قدم
لعيبة كورة قدم مصريين
لعيبة الزمالك
لعيبة الدورى المصرى الممتاز
لاعبين فريق مصر لكوره قدم
لعيبة كاس امم افريقيا 1974
لعيبة كاس امم افريقيا 1976
لعيبة كاس امم افريقيا 1980
لعيبه كاظمه الكويتى
مدربين كورة قدم مصريين
مدربين فريق مصر لكوره قدم
مدربين كاس امم افريقيا 2006
مدربين كاس امم افريقيا 2008
مدربين كاس القارات 2009
مدربين كاس امم افريقيا 2010
مدربين فازوا بكاس امم افريقيا
مدربين الاتحاد السكندرى
مدربين الزمالك
مدربين المقاولون
بحراويه
ناس من كفر الدوار
مصريين ضد ثورة 25 يناير
نجيب صبحى منقريوس

نجيب صبحى منقريوس (1944) هو سياسى امريكى من اصل مصرى كان عضو هيئة مستشارين الرئيس جورج بوش لشؤون الشرق الاوسط.

لينكات برانيه 
 مجلة امواج

مصريين امريكان
مواليد 1944
سياسيين امريكان
امريكان مصريين
اقباط
شخصيات الحزب الجمهورى الامريكى
يوسف هاككيان

يوسف ستفان هاككيان  مصرى بعتوهفرنسا سنة 1829 يتعلم الزراعه. رجع مصر سنة 1832 و جاب معاه شتلات ماندارين (mandarin) من مالطا ، فعجب محمد على باشا و امر بزراعته و اتسما  يوستفندى علا اسم شهرته يوستا افندى و بقا يختصر و تسميه الناس يستفندى . اشتغل فى (مدرسة الزراعه) اللى انشأها محمد على باشا فى مصر سنة 1834

مهندسين زراعيين مصريين
مصريين ارمينيين
اقباط
البارون امبان

البارون إمبان ، ادوارد لويس جوزيف إمبان Baron Empain ( اتولد، 20 سبتمبر 1852 - اتوفى، 22 يوليو 1929). بارون بلجيكى كان مهندس ومؤسس مشاريع ومالى وصناعى بنى حى هليوبوليس – مصر الجديده، و خط مترو مصر الجديده لوسط القاهرة، وبنى قصره قصر البارون إمبان اللى كان بيدور على رولمان بلي.

 عاشق للآثار المصريه
 فى سنه 1906 اسس شركته Heliopolis Oasis Company ( شركة واحة هليوبوليس)
 اخد لقب بارون سنه 1907
 اتوفي فى بلجيكا
 اتدفن فى مصر تحت كنيسة البازليك الموجوده مصر الجديدة

قصر البارون إمبان 

مواليد 1852
وفيات 1929
مصرولوجيين بلجيك
رجال اعمال بلجيك
مراد فرج يوسف ليشع

مراد فرج يوسف ليشع (1867-1956) يهودى مصرى من طايفة القرائيين ,كان محامي البالخصوص الخديوية، وعضو مجمع اللغة العربية

كتب 

له مؤلفات ومقالات ورسائل فقهية وادبية باللغة العربية منها:
 الشعراء اليهود العرب
 ملتقى اللغتين العبرية والعربية
 رسالة فى الاحوال القانونية
 القراءون والربانيون
 المجموع فى شرح الشروع
 له ديوان شعر عربى

مصريين
يهود
يهود مصريين
سفندى

يستفندى او ستفندى من اسم يوسف ستفان افندى ، بالانجليزى مندارين tangerine and mandarin - هى فاكهه من الحمضيات تشبه البرتقان. اصل اسم مندارين جى من مقاطعه صينيه اسمها مندارين. اتسمت الفاكهه فى مصر " يستفندى " على اسم يوسف ستفان افندى اللى دخل زراعة يستفندى او ستفندى فى مصر فى عهد محمد على باشا ، و كان اسم شهرته يوستا افندى و اتطور الاسم ل يستفندى و بعدين الاسم اختصر على لسنة بعض الناس و بقا ستفندى.

شجرة يستفندى او ستفندى حجمها متوسط و اسمها العلمى Citrus reticula من صنف Deliciosa من الفصيله السذابيه و موطنها الاصلى الصين و بتتزرع بكتره فى مصر، اوراقها ضيقه و مدببه و كثيفه، و زهرتها بيضا و ريحتها معطره. فاكهة يستفندى او ستفندى لها قشره رقيقه و سهل تقشيرها و فيها زيت عطرى طيار، و فصوصها سهل فصلها عن بعض و بتغطيها خيوط بيضا رفيعه. فيه يستفندى او سفندى فصوصه فيها بذر كتير و فيه بذره قليل. يستفندى او ستفندى غنى بڤيتامين سى.

اسامى تانيه ل "يستفندى" 
 مندرين mandarin
 كلمنتين Clementine
 تنجرين Tangerine
 ستسومه Satsuma

شوف كمان 
 يوسف هاككيان

نباتات
اكل
فواكه
برتقان

البرتقان نوع من انواع الحمضيات. بتعتبر البرازيل هى الدوله الأولى فى انتاج البرتقان فى العالم و بعدها الولايات المتحدة و بعدين المكسيك و بعدين الهند و الصين و أسبانيا و ايطالياو بعدين ايران و مصر و پاكستان، بتنتج مصر حوالى 1629 مليون كيلوجرام من البرتقان فى السنه.

انواع البرتقان 

 البرتقان الحلو و النوع ده بيستخدم فى عمل عصير مركز بيتعبى فى عبوات للشرب.
 البرتقان اليوسفى و بيستخدم كفاكهه للتحليه وبيتعلب.
 برتقان سيفيل او البرتقان الحمضى و بيستعمل فى اضافة النكهه و فى صناعة العطور.
 البرتقان ابو سره بيستخدم كفاكهه للتحليه.
 البرتقان ابو دمه

صورالبرتقان 

فواكه
دول العالم التالت

دول العالم التالت مصطلح بيتقال على دول كتير موجوده فى العالم معظمها فى افريقيا و اسيا و امريكا الجنوبيه.

اصل التسميه 
بدا استعمال كلمة دول العالم التالت اساسا على انها مصطلح سياسى مش اقتصادى زى ماهوا حاصل دلوقتى اللى بيرتبط كلمة العالم التالت على اساس الاقتصاد.
 بترجع التسميه لوقت الحرب الباره بين المعسكر الشيوعى و المعسكر الغربى الراسمالى اللى بيتزعمه امريك و اوروبا الغربيه فكان فيه دول فى العالم تبع الاتحاد السوفييتى زى دول الاتحاد السوفييتى و دول الكتله الشرقيه فى اوروبا و كتير من الدول فى افرقيا فى الخمسينات و الستينات زى مصر و الجزايراو فى اسيا زى سوريا و العراق لحد حرب الخليج الاولانيه و دول متفقه معاه ايديولوجيا و دول تابعه للغرب الراسمالى او متفقه معاه ايديولوجيا زى معظم دول غرب اوروبا و كتير من الدول فى اسيا و افريقيا , فكان بالشكل ده فيه تقسيمتين كبار للعالم و بقية دول العالم اللى ماكانتش حليفه للنظام الراسمالى او الاشتراكى السوفييتى كانت بتتسمى دول العالم التالت و ده لانها لاهيا تبع النظام الاول و لا النظام التانى فكانت بتتسمى دول العالم ا
 مع نهاية الاتحاد السوفييتى و و نهاية الشيوعيه من العالم مع نهاية الاتحاد السوفييتى 90-91 فبقى المصطلح من الناحيه السياسيه مالوش اهميه الا ان معظم الدول اللى كانت بتتسمى عالم تالت كان اقتصادها ضعيف لانها ماكانتش مدعومه لا من الغرب الراسمالى و لامدعومه من الول الشيوعيه لان مافيش مصالص مباشره معاها فارتبط المصطلح بمدلول اقتصادى بعديها مع انه بدا سياسى و انضم كتير بعدها من الدول اللى ماكانتش بتتصنف سياسيا من العالم التالت لقايمة دول العالم التالت لان اساس التقسيم اتغير و بقى اقتصادى بعد ماكان سياسى و بفى المعنى الرسمى فى الهيئات التابعه للامم المتحده و الهيئات الدوليه ليه مدلول اقتصادى بالاساس لدرجة ان فيه دول زى الصين حريصه على انها تبقى تتصنف تبع دول العالم التالت عشان تستفيد من الدعم اللى بتقدمه الامم المتحده و المنظمات الدوليه لدول العالم التالت بالاساس.

مصطلحات سياسيه
سليمان

سليمان (   Shlomo  Šəlōmō;  Σολομών Solomōn;  Salomon)، فى اليهوديه أحكم و أعظم ملوك اسرائيل، ابن داود. لما رب اسرائيل طلب منه يختار حاجه يحققها له إختار سليمان بحكمته "فهم القلوب" اللى بيها يقدر يحكم بين الناس (الملوك 3:9). بنى معبد فى اورشليم اتعرف بإسم معبد سليمان. عظمة حكمه اتسببت فى كتابة قصص كتيره عنه فى التلمود.

لينكات برانيه

مصادر 

 

شخصيات دينيه
انبيا و رسل بحسب المعتقد اليهودى
انبيا و رسل بحسب المعتقد الاسلامى
هيكل سليمان

هيكل سليمان (بالعبرية: מקדש שלמה) أو الهيكل الاولانى (بالعبرية: בית המקדש הראשון) أو البيت المقدس (بالعبرية: בית המקדש، بيت همقدش، بيت المقدس)، حسب التسمية اليهودية المعروف باسم بيت همقدش، وفقاً للكتاب المقدس، وهو المعبد اليهودي الاولانى فى القدس اللى بناه الملك سليمان فوق جبل موريا حسب معتقدات اليهود، ودمره نبوخذ نصر الثاني بعد حصار القدس سنة 587 قبل الميلاد.

و بعدها بسبعين سنه اتبنى مكانه معبد زروب-بابل. وفى سنة 20 قبل الميلاد الملك هارود الاعظم بدا يبنى معبد تانى الهيكل التانى لكن دمره بالكامل فسبسيان و تيتوس سنة 70.

شوف 
الهيكل التانى

الرومان
يهوديه
سيريانى

لغه سيريانى (سيريانى: ܠܫܢܐ ܣܘܪܝܝܐ), كانت لغه منتشره فى سوريا, توركيا, والعراق, وبتحديد جنوب وشمال ميسوبوتاميا, ودى كانت لغه غالبيه لمسيحيين فى شرق منطقة الشرق الاوسط, وعدت آسيا الوسطانى وبعض مناطق الهند. ولغة السيريانى ده وحده من جروب لهجات الأراميه, والأرامى ده لغه من جروب لغات الساميه.

مصادر 

لغات
لغات آراميه
لغات كلاسيكى
لغات ساميه
لغات سيريانيه
لغه سيريانى
اللغه النوبيه

اللغه النوبيه مجموعة لهجات من اللغه النوبيه بيمتد استعمالها من النوبه فى جنوب صعيد مصر ل النوبه فى شمال السودان . و تستخدم اللغه  فى منطقة وادى النيل (النوبين و الكينوزى) و بنسب اقل فى اماكن تانيه زى تلال النوبه فى وسط السودان و فى دارفور (البيركيد و الميدوبى). اللهجات النوبيه بتتصنف علا انها تابعه لعيلة اللغات الن بعديه الصحرواويه.

اللغه النوبيه فى اخر القرن العاشر كانت تكتب و هى " النوبيه القديمه " و كان ليها علاقه باللغه المحسيه الحديثه التى بيتكلمو بيها سكان المنطقه مابين الشلال التانى و ابو فاطمه عند الشلال التالت. الحروف المستخدمه كانت الحروف اليونانى بالشكل القبطى و كان فيها 3 حروف نوبيه من المحتمل انها اتاخدت من رموز الرويه للأصوات اللى لم تعتبر موجوده فى اليونانى و القبطى. اتكتبت باللغه دى نصوص دينيه و ده بيوضح ان اللغه النوبيه أخدت مكان اليونانى كلغه كنسيه فى نهاية القرن العاشر. اللغه القبطى كانت مستعمله لكن بالأرجح كانت قاصره علا القبط اللاجئين من مصر  بسبب الاحتلال العربى. كان استعمال القبطى نادر فى النوبه زى فى دير الغزالى الل
ى شوهد المقابر فيه مكتوب عليها القبطى فمن المفترض ان الدير كان تابع لرهبان أقباط هربانين من مصر.

فيه وثيقه اسمها معجزة القديس مينا اتلقت فى مكان اسمه قصر أبريم و محفوظه الان فى المتحف البريطانى. الوثيقه مكتوبه بالنوبى القديم بيرجع تاريخها للقرن الثامن و لغاية القرن الاربعتاشر(14)  ، الوثائق دى عباره عن ترجمات للكتاب المقدس و كتابات مسيحيه تانيه مترجمه من اليونانى و مكتوبه بالحروف القبطيه المتعدله عشان تناسب اللغه النوبى.

من اقدم التسجيلات اللى فى العصر الحديث للغات النوبيه كانت  مش للمفردات النوبيه و مقابلها بالطليانى جمعها راهب مسيحى طليانى اسمه اركانجيلو كارادورى سنة 1535.
الكتابه النوبيه المستحدثه ساعات تكون بالحروف العربى او اللاتينى او بالنوبى القديم اللى يشبه القبطى.
 
فيه فرعين كبار للهجات النوبيه هما الكنزى-دنقله و الفدكى. النويبين ، الفرعين بينهم كلمات مشتركه كتيره بتساعد فى الفهم المشترك مابينهم و بين بعض.
و الاشكرين )

لهجات اللغه النوبيه 
 النوبين (اى "نبين") وبتستعمل فى شمال السودان سكان مناطق حلفا والسكوت والمحس وبيسموها مجازا فى جنوب مصر "فاديجا" وبيتكلم بيها النوبيين داخل الحدود المصرية من شمال حلفا لمنطقة الشلال.
 الكنزية/الدنقلاوية المعروفة برضو بـ (الماتّوكية) هيا لغة اهل الشمال منسوبة لفرع الدنقلاوية لغة اهل (دنقله) بيتكلمها اهل شمال النوبة القديمة من منطقة قرى و جزر الشلال القديمة شمال بأسوان لحد قرى دنقله و بعض قرى حلفا جنوباً ,منطقة التمركز الاكبر لأهل اللغة كانت فى منطقة خزان اسوان و السد العالي و هيا اكبر و اول مجموعة تم تهجيرها لبناء خزان اسوان, هيا المجموعة المعروفة بقرى و جزر الشلال.
 الاشكرين وبيتكلم بيها اهل دنقله فى شمال السودان ويطلق عليه مجازا الدنقلاوية كمان يستخدمها الكنوز سكان (الشلال) فى جنوب مصر وهم فى أقصى شمال المنطقة النوبية "ماعرفش المحرر جاب دي منين بصراحة ؟ لازم تتراجع !"
 الميدوبية هيا منسوبة الى سكان (جبال الميدوب) فى غرب السودان فى ولاية شمال دارفور شمال غرب منطقة حمرة الشيخ شمال كردفان 
 النوبية العتيقة (فى القرون الوسطى)، وأشهر المخطوطات فيها "معجزات مار مينا" او معجزات القديس مينا

الحروف النوبية 
		

لغات
النوبه
كورت فالدهايم

كورت جوزيف فالدهايم Kurt Josef Waldheim (سانكت أندرا-ورديرن، النمسا، 21 ديسمبر 1918 - اتوفى 14 يونيه 2007)، سياسى و دبلوماسى نمساوى، امين عام الامم المتحده من 1 يناير 1972 لغاية 31 دييسمبر 1981، و رئيس النمسا من 1986 ل 1992. الف كتاب اسمه " النموذج النمساوى " عن السياسه الخارجيه النمساويه.

اتولد كورت فالدهايم فى قرية سانكت أندرا- ورديرن جنب ڤيينا عاصمة النمسا، و درس فى جامعة فيينا و أخد الدكتوراه منها فى فلسفة التشريع سنة 1945، و كمان درس فى اكاديمية فيينا القنصليه و اشتغل فى الدايره الدبلوماسيه النمساوية سنة 1945، و و من سنة 1948 لسنة 1951 اتعين سكرتير اول للمفوضيه النمساويه فى باريس، و من 1951 لحد 1955 اشتغل رئيس لادارة شئون الموظفين فى وزارة الخارجيه النمساويه.

فى سنة 1955 اتعين مراقب دايم للنمسا فى الامم المتحده و فى نهاية نفس السنه بقا رئيس للبعثه النمساويه بعد ما عضوية النمسا اتقبلت فى المنظمه. فى الفتره ما بين 1956 و 1960 رأس البعثه النمساويه فى كندا بصفة وزير مفوض و بعدين بصفة سفير. و فى الفتره مابين 1960 و 1962 رأس الاداره السياسيه فى وزارة الخارجيه النمساويه، و بعدين بقا مدير عام للشئون السياسيه لغاية يونيه 1964، و فى سنة 1964 اتعين ممثل دايم للنمسا فى الامم المتحده و قعد فى المركز ده لغاية 1968. فى نفس الفتره اتولى منصب رئيس لجنة الاستخدام السلمى للفضا الخارجى، و فى سنة 1968 انتخب رئيس لمؤتمر الامم المتحده الاول لشئون استكشاف الفضا الخارجى و استخدامه فى الاغراض السلميه. من يناير 1968 لابريل 1970 اشتغل وزير الخارجيه الاتحادى للنمسا.

بعدما ساب الشغل فى الحكومه انتخب بالاجماع رئيس للجنة الضمانات التابعة للوكاله الدوليه للطاقه الذريه، وفى اكتوبر 1970 اتعين تانى ممثل دايم للنمسا فى الامم المتحدة، و فضل فى المنصب ده لغاية ما انتخب امين عام للامم المتحده من 1 يناير بعد ما مجلس الأمنوصى بتعينهفى يوم 21 ديسمبر 1971 و تانى يوم وافقت الجمعيه العامه بالتزكيه على تعينه فخلف يو ثانت.

فى سنة 1971 اتججد لفالدهايم ففضل امين عام للامم المتحده لغاية 31 ديسمبر 1981 و خلفه خافيير بيريز دى كويلار، و فى سنة 1986 انتخب رئيس للنمسا و فضل فى المنصب ده لغاية سنة 1992.

فالدهايم خلف تلت ولاد و نشر كتاب عن السياسه الخارجيه النمساويه اسمه " النموذج النمساوى " اترجم للانجليزى و الفرنساوى و الالمانى. اتوفى فى 14 يونيه 2007.

المراجع 

 ماهر حسن، المصرى اليوم، مؤسسة المصرى اليوم للصحافة و النشر، عدد 2018، 22 ديسمبر 2009.

مواليد 1918
وفيات 2007
سياسيين نمساويين
رؤساء النمسا
امين عام الامم المتحده
يوسف

يوسف (;    Yosef,  ), فى كتاب العهد القديم شخصيه بارزه فى سفر التكوين و فى الاسلام نبى و شخصيه دينيه, كان اصغر اولاد يعقوب و احبهم ليه لكن اخواته العشره كانو بيكرهوه و بيغيرو منه فغدرو بيه و باعوه كعبد لقافله رايحه على مصر.

فى مصر قعد عند سيده بوتيفار و علت مراتبه لكن اتغدر بيه تانى و اتسجن بعد ما رفض يستجيب لمرات بوتيفار (التكوين 39).

بعد شويه خرج من السجن و لانه قدر يفسر حلم ملك مصر ااترقا لدرجة وزير, الملك كان شاف فى المنام ان سبع بقرات رفيعين بيبلعو سبع بقرات سمان و سبع سنابل قمح رفيعيين اكلو سبع سنابل تخان ففسر يوسف المنام للملك و قاله معناه حيكون فيه سبع سنين عجاف, فعينه مسئول عن مخازن الغلال. وقت المجاعه اخواته راحو مصر عشان يشترو غلال و بعد شوية احداث دراميه يوسف كشف لهم عن شخصيته و خلاهم يعيشوا فى مصر.

اخوة و اخوات يوسف 
 روبين
 شمعون
 لاوى
 يهوذا
دان
 نفتالى
 جاد
 اشير
ياساكر
زبولون
 يوسف
 بنيامين
 دينا
المجموع: 9 ابناء يعقوب و ليئه + 4 ابناء يعقوب و راحيل = 13

لينكات برانيه

مصادر 

ابناء يعقوب
انبيا و رسل بحسب المعتقد اليهودى
انبيا و رسل بحسب المعتقد الاسلامى
شخصيات دينيه
بحر يوسف

بحر يوسف ، فى مصر ، فرع قديم للنيل كان بيتفرع عند ديروط فى محافظة اسيوط و بيمشى مع الحافه الغربيه للوادى لغاية مايدخل منخفض الفيوم عند فتحة اللاهون. اتحول لترعه صناعيه و بقا بياخد مايته من ترعة الابراهيميه (1869). مورد ماية لمحافظة الفيوم اللى عندها بيتفرع لكذا ترعه اكبرها بحر حسن واصف و ترعة عبد الله وهبى و ترعة بحر يوسف توصل مياه نهر النيل إلي منخفض الفيوم

مصر
جغرافية مصر
النيل
يوسف
يوسف
برابانت

برابانت ، دوقيه قديمه موزعه دلوقتى بين مقاطعة انتويرب فى بلجيكا ، و برابانت اللى عاصمتها بروكسل ، و مقاطعة برابانت الشماليه فى هولندا. عاصمة الدوقيه كانت لوفان لغاية ما حلت بروكسل محلها فى القرن خمستاشر. امتازت بالاذدهار الاقتصادى.

بلجيكا
دوقيات
بحر قزوين

بحر قزوين او بحر الخزر او بحر كاسبار هو بحيره مالحه و اكبر بحر داخلى فى العالم،

جغرافيا 
مساحة بحر قزوين 424,424 كم2 فى الاتحاد السوڤيتى و ايران بين اوروپا و اسيا. أوطا 28 متر من سطح البحر. جبال البورز بترتفع من ساحله الجنوبى الايرانى و جبال القوقاز بترتفع من ساحله الجنوبى الغربى.

انهار 
بحر قزوين بتصب فيه انهار ڤولجا و اورال و كورا و ترك. معدل التبخر فيه عالى و فيه رواسب ملحيه ضخمه.

صيد 
مصايد بحر قزوين هى المصدر الاول فى العالم للكاڤيار.

موانى 
اهم موانى بحر قزوين هما باكو و استراخان.

ماخذ 

 اسماء بحر قزوين

لينكات برانيه

مصادر 

قزوين
قزوين
قصه قصيره

القصه القصيره شكل من اشكال القصه اللى عادة ما بيزيد طولها عن 10.000 كلمه. هذا النوع من القصص موجودة فى الكتاب المقدس و القصص المصريه القديمه ، لكن القصه القصيره الحديثه اللى عرفت بدقة إحكامها و اتجاهها لنهايه محدده ظهرت فى القرن التاسع عشر على ايد ادجار الان بو و جى دى موبسان.

من اشهر كتاب القصه القصيره انطون تشيخوف و برت هارت و او هنرى و ارنست هيمنجواى و بلزاك و ليو تولستوى و هنرى جيمس و فوكنر.

ظهرت القصه القصيره فى [[مصر} نتيجه للتأثر بالادب الغربى و اتطورت لغاية ما بقت ليها كيانها الخاص. من روادها مروان الحنبلي و محمد تيمور و محمود تيمور و شحاته عبيد و عيسى عبيد ، و حسن محمود ، و ابراهيم المصرى ، و توفيق الحكيم ، و يوسف ادريس ، و يحيى حقى و محمود البدوى و غيرهم.

ادب
ادلر

ألفرد أدلر ( 1870 - 1937 ) ، طبيب عقلى نمساوى ، مؤسس مدرسة علم النفس الفردى. كان من اتباع سيجموند فرويد لكن انشق عليه. بيأكد فى نظريته على دور الأنا الشعورى اكتر من تأكيده على دور الليبيدو او النزعات الجنسيه ، و بيأكد على أهمية الاهداف اكتر من تأكيده على الوامل الطفليه ، و فى رأيه ان احساس العصاب هو الشعور بالنقص الناشء عن احباط نزعات السيطره و اهداف الشخص الكبرى. و على كده مشكلات الشخص هى التكييف الاجتماعى و النجاح المهنى و اشباع الحب جسمى و عاطفى و روحى ، و ان اسلوب الانسان فى حياته بتحدده الطرق اللى بيحاول يبع بيهاالاهداف دى ، و التعويض هو الميكانيزم اللى بيشبع بيه نزعاته للتفوق.

مصادر 

نمساويين
علما نمساويين
سايكولوجيا
سايكولوجيين
سايكولوجيين نمساويين
مواليد 1870
وفيات 1937
اسبينوزا

بينتو دى اسپينوزا او باروخ سپينوزا او بندكت سپينوزا ( برتغالى: Bento de Espinosa ، هولندى و عبرى: باروخ سپينوزا ברוך שפינוזה Baruch Shpinoza ، لاتينى: بنيديكتوس دى سپينوزا Benedictus de Spinoza ) ، (امستردام، هولاندا، 24 نوفمبر 1632 - لاهاى، هولاندا ،21 فبراير 1677)، فيلسوف هولندى كبير من اصل برتغالى يهودى. كانت له اراء مستقله فإنطرد من الجماعه اليهوديه و اتحرم من حقوقه المدنيه سنة 1656. عاش متواضع و منطوى و اشتغل فى صناعة العدسات لكن بالرغم من كده اشتهر و زاره فلاسفه و مفكرين كتار.

أهم كتبه هو كتاب " الأخلاق Ethica " اللى شرح فيه فلسفته ببساطه ، و خلاصتها ان جوهر واحد هو "الله" بيتمثل فى كل الموجودات، فالعقل و الماده و الزمان و كل الظواهر عباره عن صوره بيتبدا بيها الله، و الجوهر الواحد بيفسر نفسه لكن بيستحيل لحاجه متناهيه ليها حدود مكانيه و زمانيه انها تكون كافيه بذاتها، لإنه وجه من وجوه كتيره بيتبدى فيها اللا منتهى، و الحرية ما بياخدهاش الفرد بإعتباره فرد لكن بإعتباره جزء من كل، بالتالى مفيش حرية اراده فرديه او مصادفه. افكار و فلسفة اسپينوزا دى قلبت عليه الناس فى عصره و اتمنع نشر مؤلفاته فى حياته لكن انتشرت بعد وفاته و كان ليها اثر كبير على المفكرين و الفلاسفه زى فيشته و شلنج و هيجل.

مصادر 

فلاسفة عصر التنوير
نيديرلانديين
فلسفه
فلاسفه
مواليد 1632
وفيات 1677
مواليد فى امستردام
توفيق فكرت

توفيق فكرت او محمد توفيق ( 1867 - 1915 ) شاعر تركى ، مؤسس المدرسه الحديثه فى الشعر التركى. من روائعه " العود المطم " و " الضباب " اللى هاجم فيها استبداد السلطان عبد الحميد. نالت اشعاره اعجاب الناس فى عصره و لغاية دلوقتى فيه اقبال عليها و اهتمام بيها.

مصادر 

مواليد 1867
وفيات 1915
شعرا اتراك
مواليد فى استانبول